pythainlp/thai_wikipedia_clean_20230101 huggingface dataset:
แจงโก เฟทท์
เฟอร์กี้ (นักร้อง)
เฟอร์กี้ (แก้ความกำกวม)
เฟอร์กี้ (Fergie) เป็นชื่อเล่น ที่นิยมใช้เรียกคนที่มีเชื้อสายสกอตแลนด์ นามสกุล เฟอร์กูสัน ซึ่งสามารถหมายถึง
เซอร์วิลเลียม เฮอร์เชล
ห่มดอง ห่มคลุม
สมเด็จเจ้าฟ้าจักรพงษ์ภูวนารถ กรมหลวงพิษณุโลกประชานารถ
ทากาชิ โคริโมโตะ
ทิม เบอร์เนอร์ส ลี
คำทับศัพท์หมวด W
คำทับศัพท์หมวด X
คำทับศัพท์หมวด Y
คำทับศัพท์หมวด Z
คำทับศัพท์หมวด V
คำทับศัพท์หมวด U
คำทับศัพท์หมวด T
คำทับศัพท์หมวด S
คำทับศัพท์หมวด R
คำทับศัพท์หมวด Q
คำทับศัพท์หมวด P
คำทับศัพท์หมวด O
คำทับศัพท์หมวด N
คำทับศัพท์หมวด M
คำทับศัพท์หมวด L
คำทับศัพท์หมวด K
คำทับศัพท์หมวด J
คำทับศัพท์หมวด I
คำทับศัพท์หมวด H
คำทับศัพท์หมวด G
คำทับศัพท์หมวด F
คำทับศัพท์หมวด E
คำทับศัพท์หมวด A
คำทับศัพท์หมวด B
คำทับศัพท์หมวด C
คำทับศัพท์หมวด D
กรุงเทพกรังด์ปรีซ์ 2531
การแข่งขันรถยนต์ประวัติศาสตร์ กรุงเทพกรังด์ปรีซ์ 2531 เป็นการแข่งรถที่จัดขึ้นในประเทศไทย เมื่อวันที่ 9 มกราคม พ.ศ. 2531 ที่ถนนราชดำเนิน และ 16 มกราคม พ.ศ. 2531 ที่พีระอินเตอร์เนชั่นแนลเซอร์กิต จังหวัดชลบุรี
การจัดการแข่งขันนี้ริเริ่มโดย สรรพสิริ วิรยศิริ ตั้งแต่ปี พ.ศ. 2528 จากการปรึกษากับพระวรวงศ์เธอ พระองค์เจ้าพีรพงศ์ภาณุเดช ถึงความเป็นไปได้ที่จะนำรถแข่งที่ทรงเคยขับในอดีต มาจัดแข่งอีกครั้งเช่นเดียวกับที่เคยทรงทำเมื่อวันที่ 5 ธันวาคม พ.ศ. 2480 และในรูปแบบของกรุงเทพกรังด์ปรีซ์ ที่ไทยเคยจะจัดในปี พ.ศ. 2482
พ.ศ. 2528 สรรพสิริ วิรยศิริ ได้นำแนวคิดนี้ไปปรึกษากับหม่อมราชวงศ์นริศรา จักรพงษ์ ธิดาของพระเจ้าวรวงศ์เธอ พระองค์เจ้าจุลจักรพงษ์ และได้นำความไปปรึกษากับพลเอกชวลิต ยงใจยุทธ (ซึ่งมีศักดิ์เป็นหลานน้า ของพระองค์พีระ) ผู้บัญชาการทหารบกในขณะนั้น ตามคำแนะนำของพระองค์พีระที่ทรงให้ไว้ก่อนจะสิ้นพระชนม์
กองทัพบกไทย จึงได้จัดตั้งโครงการเทิดพระเกียรติเจ้าดาราทอง และดำเนินจัดการแข่งขันรถยนต์ประวัติศาสตร์ "กรุงเทพกรังด์ปรีซ์ 2531" ขึ้น
, ภาคผนวกในการตีพิมพ์ครั้งที่ 10 โดย สรรพสิริ วิรยศิริ
การแข่งขันรถยนต์ประวัติศาสตร์ กรุงเทพกรังปรีซ์ 2531
Tinsulanonda Bridge
ราชวงศ์โชซอน(ลี)
ซูไทคูน ไดโนเสาร์
ซูไทคูน ไดโนเสาร์ เป็นภาคเสริมที่สองของเกมส์ซูไทคูนเป็นแบบการสร้างสวนสัตว์ไดโนเสาร์ ที่เป็นการสร้างสัตว์จากสัตว์ดึกดำบรรพ์ และยุคน้ำแข็งเป็นต้น
สารสนเทศภูมิศาสตร์
คดีเขาพระวิหาร พุทธศักราช 2505
ธงชาติไต้หวัน
คดีเขาพระวิหาร พ.ศ. 2505
เฟม
เดิมชื่อว่าวงปกเชิ้ต เล่นประจำอยู่ที่ ดรันเก้นผับ ปากซอยสุขุมวิท33 (ที่เดียวกับวงไฮสกูล ปัจจุบันคือวงนูโว)
มีสมาชิกอยู่ 4 คน
เนื่องจากนัทได้เล่นเป็นพระเอกมิวสิกวีดีโอเพลง "ใจเดียว" ให้กับวง "เรนโบว์" และทราบมาว่านัทเองก็มีวงดนตรีเช่นกัน จึงทำให้ อาร์.เอส. ให้ความสนใจ และชวนมาทำอัลบั้มเพลง จากการแนะนำของ ปรัชญา ปิ่นแก้ว จากนั้นจึงเพิ่มสมาชิกอีก 2 คนคือ
สำหรับการตั้งชื่อวง เกือบได้ชื่อว่า วง6คน กันแล้ว เพราะทีมงานเรียกกันติดปาก สุดท้ายก็ได้ชื่อว่าวง เฟม (FAME)
โดยความหมายของคำว่า เฟม แปลว่า ชื่อเสียง ,เกียรติยศ
อัลบั้มชุดที่2 ไอ้ตัวยุ่ง ได้เปลี่ยนมือกลองจากหนึ่งเป็น ชาลี สาลี่ (ภายหลังชาลีไปอยู่วง ฟลาย)
หลังจากวงเฟมได้มีผลงานไปทั้ง 2 อัลบั้มแล้ว ต่อมา ปี่, ออม, ม้า, ต้น และชาลี ทั้ง 5 คน ได้ไปเล่นดนตรีตามสถานที่บันเทิงอีกหลากหลายแห่งในกรุงเทพฯ ร่วมกันอยู่หลายปี ก่อนจะแยกย้ายกันไป
และในปี 2562 ได้มีการฉลองครบรอบ 30 ปี วงเฟม สมาชิกทั้ง 6 คน ได้กลับมารวมตัวเฉพาะกิจ จึงได้มีการจัดคอนเสิร์ตการกุศล และนำรายได้หลังหักค่าใช้จ่ายมอบให้วัดพระบาทน้ำพุ เพื่อการช่วยเหลือผู้ป่วยโรคเอดส์ต่อไป
ปี 2532 คอนเสิร์ตใหญ่ที่วงเฟมไปร่วมคือ คอนเสิร์ต "ไฟ FAI" ซึ่งมี F= เฟม ,A= อริสมันต์ พงศ์เรืองรอง และ I= อิทธิ พลางกูร ที่ลานสวป.มหาวิทยาลัยรามคำแหง ท่ามกลางผู้ชมนับหมื่น
เคยแสดงคอนเสิร์ต Twilight Rock in Bangkok ร่วมกับกับวง TUBE วงดนตรีชื่อดังจากประเทศญี่ปุ่น ที่สวนลุมพินี แต่แสดงได้เพียงไม่กี่เพลงก็ต้องยุติการแสดงลง เนื่องจากพายุฝนมรสุมเข้ากรุงเทพฯ อันเป็นผลมาจากพายุไต้ฝุ่นเกย์เข้าถล่มประเทศไทยอย่างหนักในช่วงนั้น
โรลเลอร์โคสเตอร์ไทคูน 2
โรลเลอร์โคสเตอร์ไทคูน 2 เป็นเกมส์สวนสนุกภาค 2 ของเกมส์ โรลเลอร์ โคสเตอร์ ไทคูนผู้สร้างโดย คริส ซาวเยอร์
โรลเลอร์โคสเตอร์ไทคูน 2 มีภาคเสริมดังกล่าวได้แก่ Wacky World Time Twister Triple Thrill Pack (ภาคเสริมรวม)
โรงเรียนอำนวยศิลป์
โรงเรียนอำนวยศิลป์ (Amnuay Silpa School) ตั้งอยู่เลขที่ 304/1 ถนนศรีอยุธยา​ แขวงทุ่งพญาไท​ เขตราชเทวี​ กรุงเทพมหานคร​ 10400 เป็นโรงเรียนเอกชน ประเภทสหศึกษา ในกรุงเทพมหานคร ประเทศไทย เปิดสอนระดับอนุบาล ประถมศึกษาและมัธยมศึกษา โรงเรียนก่อตั้งในปี พ.ศ. 2469 เดิมเป็นโรงเรียนชายล้วนในช่วงแรก จิตร ทังสุบุตร เป็นผู้ร่วมก่อตั้งและเป็นเจ้าของโรงเรียน ภายหลังเขาจัดตั้งมูลนิธิเพื่อการศึกษาที่ไม่แสวงหากำไร มูลนิธิอำนวยศิลป์
ในอดีตโรงเรียนมีความเจริญก้าวหน้าในสาขาอาชีพต่าง ๆ ถึงปี 2528 เมื่ออาภรณ์รัตน์ รัตนทารส เข้ามารับช่วงบริหารงาน โรงเรียนอำนวยศิลป์มีนักเรียนมากที่สุดถึงกว่า 7,000 คน จนต้องจัดการเรียนการสอนเป็นวันละ 2 รอบ (ภายหลังลดจำนวนนักเรียนเหลือ 1,500 คน) ต่อมาเมื่อเพชรชุดา (รัตนทารส) เกษประยูร เข้ามาบริหาร มีความเปลี่ยนแปลง เช่น การเปลี่ยนเครื่องแบบนักเรียน การทำโครงการยกระดับคุณภาพโรงเรียน การจับมือกับ Bell Education Trust จากประเทศอังกฤษ และการก่อสร้างอาคารเรียนชั้นมัธยมใหม่มูลค่า 60 ล้านบาท เริ่มสร้างตุลาคม พ.ศ. 2547 แล้วเสร็จใน พ.ศ. 2549
ปัจจุบันโรงเรียนอำนวยศิลป์ได้รับการรับรองมาตรฐานจากสภาโรงเรียนนานาชาติ (Council of International Schools หรือ CIS) เมื่อเดือนมกราคม พ.ศ. 2565 นับเป็นโรงเรียนสองภาษาแห่งแรกของไทยที่ได้รับการรับรองนี้ และยังเป็นศูนย์สอบหลักสูตรนานาชาติของมหาวิทยาลัยเคมบริดจ์ จัดการสอบ IGCSE/A Level สำหรับการศึกษาต่อมหาวิทยาลัยในต่างประเทศ โรงเรียนได้รับการรับรองมาตรฐานจากมหาวิทยาลัย Exeter สหราชอาณาจักรให้เป็นโรงเรียนการคิด (Thinking School) และต่อมาได้เลื่อนสถานะเป็นโรงเรียนการคิดระดับความเชี่ยวชาญขั้นสูง (Advanced Thinking School) แห่งที่ 21 ของโลก
ศิษย์เก่าของโรงเรียนมีอดีตนายกรัฐมนตรีของไทย 6 คน คือ พลเอกเกรียงศักดิ์ ชมะนันทน์ พลเอกชาติชาย ชุณหะวัณ พลเอกชวลิต ยงใจยุทธ พลเอกสุจินดา คราประยูร นายสมชาย วงศ์สวัสดิ์ และนายอานันท์ ปันยารชุน
โรงเรียนราชินีบน
เป็นโรงเรียนหญิงล้วนระดับชั้นอนุบาลถึงมัธยมศึกษา ตั้งอยู่ที่ตึกถนนอัษฎางค์ ผู้ทรงให้กำเนิดโรงเรียนคือ สมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร เพื่ออบรมให้เป็นนักเรียนผู้ดีที่ทันสมัย แต่คงความเป็นกุลสตรีที่งดงาม เพรียบพร้อมในทุกๆ ด้าน โรงเรียนราชินีบนให้เป็นสถานศึกษาที่มีความพร้อมและทันสมัยในทุก ๆ ด้าน มีความสะอาด สงบร่มรื่น ปัจจุบันโรงเรียนมีเนื้อที่ 15 ไร่ 3 งาน 74 ตารางวา สมเด็จพระราชปิตุจฉาเจ้าฟ้าวไลยอลงกรณ์กรมหลวงเพชรบุรีราชสิรินธร ประทานนาม โรงเรียนว่า “ โรงเรียนราชินีบน ” เมื่อ พ.ศ. 2472 เป็นต้นไป
พ.ศ. 2465 โรงเรียนราชินีบนเปิดสอนที่ตึกของพระยามหิบาล ถนนสามเสนแขวงถนนนครไชยศรี เขตดุสิต กรุงเทพมหานคร บริเวณแยกบางกระบือและโรงไฟฟ้าสามเสน (สถานที่ปัจจุบัน) เมื่อตั้งอยู่ที่นี่ได้ 3 ปี ได้ขยายการสอนสูงขึ้นตามลำดับจนถึงชั้นมัธยมปีที่ 6
พ.ศ. 2469 สมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธรทรงพระศรัทธาบริจาคทุนทรัพย์อุดหนุนการศึกษาเป็นจำนวนมากโปรดให้จัดซื้อที่ดิน บ้านพระยามหิบาลจำนวน 2 ไร่ 75 ตารางวา กับขอพระราชทานที่ดินของสมเด็จพระศรีสวรินทิราบรมราชเทวี พระพันวัสสาอัยยิกาเจ้า ตรงริมถนนเขียวไข่กา มาเพิ่ม ขอพระราชทานพระบรมราชานุญาตพระบาทสมเด็จพระปกเกล้าเจ้าอยู่หัวถมคูที่คั่นอยู่ตรงกลางนั้นเสีย จึงถมเนื้อที่ติดต่อกันรวม 4 ไร่ 1 งาน 97 ตารางวา โปรดให้กองช่างสุขาภิบาลอำนวยการสร้างสถานที่ศึกษาสำหรับสตรี ณ ที่แห่งนี้ ประทานเครื่องเรือนพร้อมเสร็จ ซึ่งจวนสำเร็จการเรียนอยู่แล้วควรจะให้คุ้นเคยกับสถานที่อันถูกต้องตามแบบสุขาภิบาลบ้าง เมื่อออกไปอยู่บ้านจะได้รู้จักแต่งบ้าน และรักษาสุขาภิบาล และอนามัยเป็นอันดี ทรงปรึกษาหม่อมเจ้าหญิงพิจิตรจิราภา เทวกุล ซึ่งท่านทรงเห็นด้วยและตัดสินพระทัยยุบโรงเรียนศรีจิตสง่า สมเด็จพระปิตุจฉา เจ้าฟ้าวไลยอลงกรณ์กรมหลวงเพชรบุรีราชสิรินธร ทรงพระกรุณาโปรดให้รับนักเรียนที่เคยเรียนที่โรงเรียนศรีจิตสง่านี้เข้าเรียนต่อไปในโรงเรียนใหม่นี้ จึงเป็นอันว่าโรงเรียนใหม่นี้รับนักเรียนตั้งแต่ชั้นมัธยมปีที่ 3 ขึ้นไป ตั้งแต่ พ.ศ. 2472 เป็นต้นไป
สมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร ประทานนามโรงเรียนว่า “ โรงเรียนราชินีบน ” เพื่อเฉลิมพระเกียรติสมเด็จพระศรีพัชรินทราบรมราชินีนาถ พระบรมราชชนนีพันปีหลวง ดังแจ้งในแผ่นจารึกหน้าตึกพิจิตรจิราภาว่าสมเด็จพระศรีพัชรินทราบรมราชินีนาถ พระบรมราชชนนีพันปีหลวง เป็นองค์แรกที่ทอดพระเนตรเห็นความสำคัญของการศึกษาแห่งสตรี ซึ่งจะเป็นมารดาและบุพพาจารย์สืบต่อไปในภายหน้า ได้ทรงสละพระราชทรัพย์เป็นอเนกประการ เพื่อพระราชทานการศึกษาแก่สตรี เริ่มตั้งแต่ พระราชธิดาในพระบาทสมเด็จพระจุลจอมเกล้าเจ้าอยู่หัว ตลอดจนกุลสตรีทั่วไป สมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร เป็นพระองค์หนึ่งที่ได้รับพระมหากรุณาธิคุณ จึงทรงสร้าง โรงเรียนราชินีบน แห่งนี้ขึ้นไว้เพื่อเฉลิมพระเกียรติสมเด็จพระพันปีหลวงพระองค์นั้น
นอกจากนี้ยังได้ทรงสร้างห้องแถวไม้ไว้เก็บผลประโยชน์ไว้บำรุงโรงเรียนทุกปี ขณะที่ยังดำรงพระชนม์อยู่ก็จะประทานเงินสำหรับใช้สอยประจำตลอดมา นอกจากนี้ยังได้พระราชทานวังคันธวาสที่ตั้งอยู่ ถนนวิทยุ ให้แก่โรงเรียนราชินีบน
โรงเรียนราชินีบน ได้เปิดทำการสอนเมื่อวันทื่ 17 พฤษภาคม พ.ศ. 2472 มีสมเด็จพระอริยวงศาคตญาณ สมเด็จพระสังฆราช (ปลด กิตฺติโสภโณ) วัดเบญจมบพิตร ขณะนั้นเป็นพระเทพมุนี เป็นประธานประกอบพิธีสงฆ์ พระวรวงศ์เธอ พระองค์เจ้าสุทธสิริโสภา เสด็จแทนพระองค์ สมเด็จพระราชปิตุจฉาฯ ทรงทำพิธีเปิดป้ายนามโรงเรียน เมื่อแรกเปิด มีนักเรียน 63 คน ตึกเรียนหลังแรกเป็นตึกสีครีม ปีกหนึ่งเป็นสองชั้น อีกปีกหนึ่งเป็นชั้นเดียว ชั้นบนสำหรับนักเรียนประจำ ส่วนชั้นล่างเป็นห้องเรียน ปัจจุบันเรียกตึกนี้ว่า ตึกพิจิตรจิราภา
โรงเรียนราชินีบน สามารถดำเนินกิจการต่อไปได้ด้วยพระกรุณาของสมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร ทรงสร้างห้องแถวไว้เพื่อเก็บผลประโยชน์ ตั้งทุนไว้บำรุงโรงเรียน และได้ประทานสิ่งของตลอดจนเงินค่าใช้จ่ายให้กับโรงเรียน
โรงเรียนได้สร้างอาคารเรียนเพิ่มเติมขึ้นเพื่อให้สอดคล้องกับจำนวนนักเรียนที่เพิ่มมากขึ้น
พ.ศ. 2508 ได้ขยายตึกเรียนชั้นประถมศึกษาปีที่ 5 ถึง มัธยมศึกษาปีที่ 3 เรียนที่ตึก 4 ชั้น ริมแม่น้ำเจ้าพระยา ตึก 3 ชั้น เป็นตึกประถมและอนุบาล
พ.ศ. 2510 เปิดประมูลการก่อสร้างตึกเรียนวิทยาศาสตร์ และ ห้องอาหาร
พ.ศ. 2526 เปิดตึกใหม่ซึ่งใช้เป็นห้องเรียนของนักเรียนชั้นมัธยมปีที่ 4 ห้องโสตทัศนูปกรณ์ ห้องปฏิบัติการทางภาษา ห้องวิดีโอ ใต้ตึกเป็นที่รับประทานอาหารของนักเรียนชั้นมัธยมศึกษาตอนปลายและห้องโภชนาการ
พ.ศ. 2537 โรงเรียนได้สร้างอาคารเพิ่มเติม เพื่อให้เพียงพอกับจำนวนนักเรียนที่เพิ่มมากขึ้น โดยรื้อห้องแถวฝั่งตรงข้ามถนนเขียวไข่กา จัดสร้างเป็นตึกอนุบาลและที่พักนักเรียนประจำ สระว่ายน้ำ โรงยิม และสโมสร
ปัจจุบันโรงเรียนมีเนื้อที่ 15 ไร่ 3งาน 74 ตารางวา เปิดสอนตั้งแต่ระดับอนุบาล 2 ถึง มัธยมศึกษาปีที่ 6 เป็นอนุบาล ถึง มัธยม 3 ชั้นละ 6 ห้องเรียน และ มัธยม 4 ถึง มัธยม 6 ชั้นละ 9 ห้องเรียน
จิรายุส วรรธนะสิน เกิดวันที่ 9 มิถุนายน พ.ศ. 2510 เป็นนักร้อง อดีตนักแสดงชาวไทย สมาชิกวงนูโว และ เป็นอดีตคณะกรรมการตัดสินรายการไทยแลนด์ก็อตทาเลนต์ ในซีซั่น 2 และ 3
จิรายุส วรรธนะสิน เป็นบุตรชายของ ศาสตราจารย์พิเศษ ดร.เจริญ วรรธนะสิน นักวิชาการและอตีดนักกีฬาแบดมินตันทีมชาติไทย และ จิตรา วรรธนะสิน เป็นบุตรคนที่ 2 มีพี่สาวชื่อ จิตติมา และมีน้องชาย เจตริน วรรธนะสิน เป็นนักร้องนักแสดง ในช่วงวัยรุ่นได้ตั้งวงดนตรีขึ้นมาชื่อวงนูโว และได้ออกอัลบั้มครั้งแรกในปี 2531 มีผลงานอัลบั้มและอีพีกับนูโว 6 ชุด นอกจากนั้นก็ยังมีอัลบั้มที่ออกคู่กับ ก้อง สหรัถ สังคปรีชา ในนามโจ-ก้อง ออกอัลบั้ม 3 ชุด เขาเรียนจบปริญญาตรี จากคณะวิทยาศาสตร์ มหาวิทยาลัยกรุงเทพ
ด้านผลงานการแสดง จิรายุส แสดงในภาพยนตร์เรื่อง "โตแล้วต้องโต๋" เมื่อปี พ.ศ. 2535 และแสดงละครอีกมากกว่า 10 เรื่อง อาทิ "ตุ๊กตาเริงระบำ" ในปี พ.ศ. 2537 คู่กับ ลลิตา ปัญโญภาส, "รักหลอก ๆ อย่าบอกใคร" ในปี พ.ศ. 2539 คู่กับ นุสบา ปุณณกันต์, "นางสาวไม่จำกัดนามสกุล" ในปี พ.ศ. 2540 คู่กับ มาช่า วัฒนพานิชเป็นต้น ในภายหลังได้ทำงานเป็นพิธีกร เป็นกรรมการรายการ "ไทยแลนด์ก็อตทาเลนต์" 2 ปีติดต่อกัน คือซีซั่นที่ 2 และซีซั่นที่ 3 โดยแทนนิรุตติ์ ศิริจรรยาที่ออกไป ในการเป็นคณะกรรมการนี้ ได้รับการอนุมัติจากทางจากชาวไทยและต่างชาติ และได้รับการยอมรับในประวัติในแง่ของการทำงาน รวมถึงในแง่ของการเป็นนักดนตรีอีกด้วย
โจ ร่วมกับเพื่อนออกผลงานเพลงในนามวงนูโว รวมทั้งหมด 7 อัลบั้ม
โจ ออกผลงานเพลงร่วมกับ ก้อง สหรัถ สังคปรีชา ในนาม โจ-ก้อง อีก 3 อัลบั้ม
"สำหรับคอนเสิร์ตในนามวงนูโวดูที่ นูโว"
โจ จิรายุส เคยแสดงภาพยนตร์เรื่อง "โตแล้วต้องโต๋" ในปี 2535
ลิเตียน
ลิเตียน (Li Dian) เป็นขุนพลคนสำคัญของโจโฉและเป็นหนึ่งขุนพลกลุ่มแรกของโจโฉ (อันได้แก่ โจหยิน โจหอง แฮหัวตุ้น แฮหัวเอี๋ยน ลิเตียน งักจิ้น) เข้าด้วยกับโจโฉตั้งแต่โจโฉประกาศเรียกคนอาสาสมัครไปปราบตั๋งโต๊ะ เป็นคนสุภาพอ่อนโยน มีความรู้ทั้งด้านการทหารและการปกครอง ได้ออกศึกเสมอ และได้ยศทหารเป็นพ้อหลู่เจียงจวิน สิ้นชีพเมื่ออายุ 36 ปี ได้รับพระราชทานบรรดาศักดิ์เป็นหมิ่นโหว (พระยา)
Wat Phrathat Doi Suthep
ประชาทรรศน์ (แก้ความกำกวม)
ประชาทรรศน์ สามารถหมายถึง
โอลิมเปียสตาดิโอน เบอร์ลิน
โทโมโนบุ ชิมิซุ
โทโมโนบุ ชิมิซุ  นักมวยสากลชาวญี่ปุ่น เกิดเมื่อ 28 มิถุนายน ค.ศ. 1981 ที่เมืองฟูกูอิ จังหวัดฟูกูอิ ประเทศญี่ปุ่น จบการศึกษาจากมหาวิทยาลัยเกษตรศาสตร์โตเกียว
ชิมิซุ มีส่วนสูง 171 เซนติเมตร เคยชิงแชมป์โลกในรุ่นฟลายเวทมาแล้ว 2 ครั้ง กับพงษ์ศักดิ์เล็ก กระทิงแดงยิม และไดซูเกะ ไนโต แต่เป็นฝ่ายแพ้น็อกไปทั้ง 2 ครั้ง ต่อมาได้เลื่อนรุ่นขึ้นมาชกในรุ่นซูเปอร์ฟลายเวท สามารถเอาชนะคะแนน อูโก กาซาเรส นักมวยชาวเม็กซิกันไปได้ในปลายเดือนสิงหาคม ค.ศ. 2011 ได้แชมป์โลกของสมาคมมวยโลก (WBA) ไปครอง แต่ทว่ายังมิทันได้ป้องกันตำแหน่ง ชิมิสึก็เกิดอาการบาดเจ็บ ไม่สามารถชกต่อไปได้ เทพฤทธิ์ สิงห์วังชา นักมวยชาวไทย จึงได้ชิงแชมป์เฉพาะกาลในรุ่นนี้ไป และได้ครองแชมป์
จนกระทั่งในวันที่ 4 เมษายน ปีต่อมา ชิมิซุก็ได้มีโอกาสตัดสินความเป็นแชมป์โลกตัวจริงกับเทพฤทธิ์ ที่โยโกฮามะ แต่เป็นฝ่ายแพ้ทีเคโอยก 9 ต่อเทพฤทธิ์
Papal Tiara
พระราชบริจาคของคอนสแตนติน
พระราชบริจาคของคอนสแตนติน  เป็นพระราชประกาศปลอมของจักรวรรดิโรมันที่ระบุว่าจักรพรรดิคอนสแตนตินที่ 1 ทรงยกพระราชอำนาจให้แก่โรมและทางตะวันตกของจักรวรรดิโรมันให้แก่พระสันตะปาปา เอกสารเชื่อกันว่าเขียนขึ้นราวระหว่าง ค.ศ. 750 ถึง ค.ศ. 775 บางแหล่งข้อมูลก็เชื่อกันว่าปีที่แน่นอนอาจจะเป็น ค.ศ. 752 แต่อัลเบิร์ต ฮอคเสนอว่าเขียนขึ้นเมื่อ ค.ศ. 1888 ซึ่งสรุปว่าเป็นเอกสารที่ปลอมขึ้นไม่นานก่อนหน้าการประชุมสภาเควียร์ซี ในปี ค.ศ. 754 ซึ่งตามความเห็นของ เอฟ. ซิงไคเซ็นแล้วก็เป็นสิ่งที่อธิบายข้อเรียกร้องโดยพระสันตะปาปาในโอกาสนั้นที่เป็น “ข้อเรียกร้องที่ปราศจากพื้นฐานทางกฎหมาย หรือความเป็นจริง” ข้อเขียนที่เก่าที่สุดที่กล่าวเป็นนัยยะถึง “พระราชบริจาค” เป็นจดหมายที่สมเด็จพระสันตะปาปาเอเดรียนที่ 1 ที่พยายามชักจูงให้ชาร์เลอมาญทรงทำตามตัวอย่างของจักรพรรดิคอนสแตนตินที่ 1 ในการบริจาคแก่สถาบันศาสนา ซึ่งเป็นการรักษาผลประโยชน์จากการอ้างสิทธิโดยจักรวรรดิไบแซนไทน์หรือไม่ก็โดยชาร์เลอมาญเอง ผู้ไม่นานต่อมาก็ทรงถืออำนาจเป็น “จักรพรรดิแห่งชนโรมัน” “พระราชบริจาค” เป็นส่วนหนึ่งของ “ประกาศปลอมอิซิดอร์” (Pseudo-Isidore)
ธนิจจิญญา ธนันต์ชัยกานต์ (ชื่อเดิม: พลอยปภัส ธนันต์ชัยกานต์, กัญญาพัชญ์ ธนันต์ชัยกานต์, ชุติมา วงศ์โสภา; ชื่อเล่น หญิง; เกิด 8 พฤษภาคม พ.ศ. 2535) ที่ดอยอ่างขาง ในพื้นที่อำเภอฝาง จังหวัดเชียงใหม่ เป็นนักแสดงและนางแบบชาวไทยที่มีชื่อเสียง ในวัยเด็กผู้เป็นพ่อเสียตั้งแต่เจ้าตัวยังเล็ก ๆ จึงมีพ่อเลี้ยงเป็นชาวญี่ปุ่น
เริ่มเข้าสู่วงการบันเทิงจากการถ่ายโฆษณา ก่อนที่จะเข้าประกวดมิสทีนไทยแลนด์ ปี 2007 ได้รับรางวัลชนะเลิศ เป็นนักแสดงในสังกัดสถานีโทรทัศน์สีกองทัพบกช่อง 7 ปัจจุบันหมดสัญญาแล้ว
ระดับการศึกษา ตั้งแต่ชั้นอนุบาล จนถึงระดับ มัธยมศึกษาตอนปลาย จากโรงเรียนวารีเชียงใหม่ จังหวัดเชียงใหม่ และสำเร็จการศึกษาที่คณะนิเทศศาสตร์ มหาวิทยาลัยกรุงเทพ ปีการศึกษา 2557
ธุรกิจส่วนตัวต่าง ๆ ของกัญญาพัชญ์ มีดังนี้
ย่านดาโอ๊ะ
มุฮัมมัด บิน รอชิด อาล มักตูม
ชีคมุฮัมมัด บิน รอชิด อาล มักตูม ( ประสูติวันที่ 15 กรกฎาคม ค.ศ. 1949) เป็นรองประธานาธิบดีและนายกรัฐมนตรีสหรัฐอาหรับเอมิเรตส์ กระทรวงกลาโหม และผู้ปกครองรัฐดูไบ พระองค์ครองราชย์ใน ค.ศ. 2006 หลังชีคมักตูม พระเชษฐาเสด็จสวรรคต
พระองค์เป็นเศรษฐีพันล้าน โดยทันทอดพระเนตรการเติบโตเป็นเมืองระดับโลกของดูไบ เช่นเดียวกันกับการดำเนินกิจการบริษัทที่รัฐเป็นเจ้าของหลายแห่ง เช่น เอมิเรตส์แอร์ไลน์, ดีพีเวิลด์ และกลุ่มญุมัยเราะฮ์ และยังควบคุมโครงการหลายแห่งในดูไบอย่างการสร้างสวนเทคโนโลยี, เขตเศรษฐกิจเสรี, เมืองอินเทอร์เน็ตดูไบ, เมืองสื่อดูไบ, หมู่เกาะปาล์ม และโรงแรมบุรญุลอะร็อบ พระองค์ยังมีส่วนในการสร้างบุรจญ์เคาะลีฟะฮ์ อาคารที่สูงที่สุดในโลก
อาล มักตูม เป็นผู้ปกครองดูไบตามระบอบสมบูรณาญาสิทธิราชย์ มีความเป็นอัตตาธิปไตย เพราะไม่มีระบบการเลือกตั้งและห้ามมีความขัดแย้งภายใน อาล มักตูมยังเป็นนายกรัฐมนตรีสหรัฐอาหรับเอมิเรตส์ ซึ่งนักวิชาการถือว่าเป็นระบอบอำนาจนิยม
ในวันที่ 5 มีนาคม ค.ศ. 2020 ศาลอังกฤษกล่าวว่า จากการชั่งน้ำหนักพยาน พระองค์ทรงลักพาตัวพระราชธิดาสองพระองค์ และขมขู่อดีตพระมเหสี เจ้าหญิงฮายา ชัมซะฮ์กับละฏีฟะฮ์ พระราชธิดาถูกบังคับให้หย่า (medicated) ขณะถูกคุมตัวในดูไบตามคำสั่งของอาล มักตูมตั้งแต่ ค.ศ. 2000 กับ 2018 ตามลำดับ
ชีคมุฮัมมัดมีพระมเหสี 6 พระองค์และพระราชโอรสธิดา 30 พระองค์ และเป็นพระราชโอรสองค์ที่ 3 จากพระราชโอรสทั้งสี่ของชัยค์รอชิด บิน ซะอีด อาล มักตูม สมาชิกราชวงศ์อาล มักตูมของดูไบและลูกหลานของราชวงศ์อัลฟะลาซี ซึ่งมีชีคมุฮัมมัดเป็นหัวหน้าเผ่า พระราชมารดาของพระองค์คือ ชีคเคาะฮ์ละฏีฟะฮ์ บินต์ ฮัมดาน อันนะฮ์ยาน พระราชธิดาของชีคฮัมดาน บิน ซะยีด บิน เคาะลีฟะฮ์ อันนะฮ์ยาน อดีตผู้ปกครองอาบูดาบี
นิกายซุนนีย์
มัลลิกา ภรรยาของพันธุลเสนาบดี
นางมัลลิกา เป็นพระธิดาของกษัตริย์องค์หนึ่งในแคว้นมัลละ ซึ่งภายหลังได้สมรสกับพันธุลเสนาบดี เป็นผู้ที่มีประวัติว่ามีบุตรฝาแฝดทั้งหมด 16 คู่ ร่วมมีบุตรทั้งหมด 32 คน เหตุการณ์สำคัญคือเป็นผู้ที่มีความมุ่งมั่น และจิตมั่นคง ตอนที่สามี และบุตร คือพันธุละ รวมทั้งหมด 33 ชีวิต ได้ถูกสังหาร ความที่จิตฝึกมาดี จึงไม่ได้แสดงความเศร้าโศกเสียใจ
นางมัลลิกา เป็นพระธิดาของกษัตริย์องค์หนึ่งในแคว้นมัลละ ซึ่งภายหลังได้สมรสกับพันธุลเสนาบดี
พันธุลเสนาบดี เป็นโอรสของเจ้ามัลละในเมืองกุสินารา เป็นศิษย์ศึกษาศิลปวิทยาในสำนักเดียวกันกับปเสนทิกุมารแห่งแคว้นโกศล และเมื่อศึกษาจบได้กลับไปยังกุสินารานคร และได้แสดงศิลปวิทยาที่ได้ศึกษามาให้เหล่ามัลลกษัตริย์ชม แต่ถูกเจ้ามัลละบางพวกแกล้ง ด้วยความน้อยใจ จึงหนีไปพึ่งพระบรมโพธิสมภารของปเสนทิกุมาร ซึ่งต่อมาได้ครองราชย์เป็นพระเจ้าปเสนทิโกศล (King Pasendi-Kosala) และได้ทรงสถาปนาพันธุละในตำแหน่งเสนาบดี พันธุละก็ได้รับราชการสนองพระเดชพระคุณพระเจ้าปเสนทิโกศลด้วยความซื่อสัตย์สุจริต
สำหรับพันธุลเสนาบดีผู้นี้ได้สมรสกับเจ้าหญิงมัลลิกา แต่หลังจากแต่งงานเป็นเวลานานก็ยังไม่มีบุตร จนสามีคิดว่านางเป็นหมัน (ตามความเชื่อสมัยนั้น ถือว่าสตรีที่ไม่สามารถมีบุตรได้จะทำให้สามีเป็นคนอาภัพ ต้องถูกส่งตัวกลับตระกูลเดิม) จึงส่งนางกลับตระกูลของตน
มัลลิกาขอพระพุทธเจ้า.
ก่อนเจ้าหญิงมัลลิกากลับ ได้ถวายบังคมลาพระพุทธเจ้าที่พระเชตวัน พระพุทธองค์จึงตรัสถามว่า เธอจะไปไหน พระนางจึงกราบทูลไปว่า จะกลับไปยังเมืองมาตุภูมิ เพราะไม่สามารถให้กำเนิดบุตรแก่สามีได้ จึงถูกส่งตัวกลับ แต่พระพุทธองค์ตรัสอย่าด่วนกลับเลย
นางมัลลิกาคิดว่า พระพุทธเจ้าทรงเป็นผู้รู้ เห็นทีเราคงมีบุตรแน่ๆ พระองค์จึงตรัสถามอย่างนี้ พระนางดีใจเป็นล้นพ้น และเดินทางกลับบ้านทันที
มัลลิกาแพ้ท้อง จากน้ำในสระโบกขรณี.
อยู่มาไม่นานพระนางก็แพ้ท้องอยากลงอาบและดื่มน้ำในสระโบกขรณี อันเป็นสระน้ำมงคลและเป็นที่หวงแหนของพระเจ้าลิจฉวี เมืองไพศาลี สระนี้ได้รับการอารักขาเป็นอย่างดี พันธุละอุ้มภริยาขึ้นรถถือธนูคู่ชีพ มุ่งหน้าไปยังเมืองไพศาลีเมื่อถึงเมืองไพศาลีแล้ว ก็มุ่งตรงไปยังสระโบกขรณี และใช้แส้หวายหวดไล่เหล่าทหารที่อารักขาสระน้ำจนแตกกระจาย ให้ภริยาลงอาบน้ำ ดื่มน้ำ แล้วขึ้นรถห้อตะบึงกลับ
พวกเจ้าลิจฉวีเมื่อทราบว่ามีผู้บุกรุกก็ออกติดตาม มหาลิลิจฉวีสหายร่วมสำนักของพันธุละ ซึ่งบัดนี้ตาบอดทั้งสองข้าง และเป็นอาจารย์ของลิจฉวีราชกุมารทั้งหลาย ได้ยินเสียงฝีเท้าม้าและล้อรถวิ่งผ่านไป รู้ทันทีว่าเป็นพันธุลเสนาบดีผู้เกรียงไกร จึงร้องห้ามพวกลิจฉวีไม่ให้ตามไป เพราะจะเป็นอันตรายแก่ชีวิตแต่พวกเจ้าลิจฉวีไม่เชื่อฟัง
พันธุละบอกภริยาว่า ถ้ารถม้าที่ตามมาปรากฏเป็นแนวเดียวกันเมื่อไรให้บอก และเมื่อนางมัลลิกาเห็นว่ารถได้เรียงแถวเป็นแนวเดียวกันแล้วจึงบอก พันธุละจึงโก่งคันศรปล่อยธนูไปด้วยความแรง ลูกธนูออกจากแล่งด้วยความเร็วเจาะเกราะทะลุหัวใจของมัลลกษัตริย์ 500 คน พร้อมกัน ล้มลงสิ้นชีวิตหมดสิ้น
ต่อมานางมัลลิกาก็คลอดบุตรชายแฝด 16 ครั้ง ครั้งละ 2 คนบุตรทั้งหมดเจริญเติบโตเต็มวัยแล้วได้เรียนศิลปวิทยาสำเร็จกันจนหมดแต่ละคนก็มีบุรุษบริวารนับพันคน
อยู่มาวันหนึ่ง พันธุลเสนาบดี ได้ทราบว่าพวกอำมาตย์ผู้วินิจฉัยคดี วินิจฉัยคดีด้วยความไม่ยุติธรรมเก่เจ้าทุกข์ จึงวินิจฉัยเสียเอง ทำให้ประชาชนมีความยุติธรรม เรื่องรู้ไปถึงพระกรรณของพระเจ้าปเสนทิโกศล พระองค์จึงทรงมอบหน้าที่วินิจฉัยคดีแก่พันธุละอีกตำแหน่งหนึ่ง
พันธุละ พร้อมกับบุตรชาย 32 คนถูกสังหารสิ้น.
พวกอำมาตย์ไม่พอใจ จึงยุยงให้พระเจ้าปเสนทิโกศลส่งให้พันธุละไปปราบโจรที่ชายแดน และส่งทหารไปดักฆ่าพันธุละและพร้อมกับบุตรชาย 32 คนจนสิ้นชีวิตหมดสิ้น
วันที่พันธุละและบุตรทั้งหมดถูกฆ่า นางมัลลิกานิมนต์พระอัครสาวกทั้งสอง พร้อมภิกษุ 500 รูปไปฉันภัตตาหารที่บ้าน เช้าวันนั้นมีคนนำจดหมายมาแจ้งว่าสามีและบุตรของพระนางถูกโจรฆ่าตายหมดสิ้น นางมัลลิกาจึงนำจดหมายออกจากชายพกและเรียนต่อพระเถระว่า "เมื่อเช้านี้ ดิฉันได้ข่าวว่าสามีและบุตรชายทั้ง 32 คน ได้ตายเสียแล้ว ยังไม่คิดอะไร เพียงแค่ถาดเนยใส่แตกจะคิดอะไรเล่า"
พระเจ้าปเสนทิโกศลทราบความจริง.
นางมัลลิกาเรียกสะใภ้ทั้ง 32 คน มาให้โอวาทว่า สามีของพวกเธอไม่มีความผิด แค่ได้รับผลกรรมที่ทำไว้แต่ปางก่อน พวกเธออย่าได้เศร้าโศกไปเลย จากนั้นบุรุษที่พระเจ้าปเสนทิโกศลส่งคนมาสอดแนม ได้นำข้อความที่นางมัลลิกาสอนแก่สะใภ้ไปกราบทูลให้พระเจ้าปเสนทิโกศลทรงทราบ พระองค์ทรงสลดพระราชหฤทัยที่หลงเชื่อคนผิด ทำให้พันธุละเพื่อนผู้ซื่อสัตย์พร้อมบุตรต้องเสียชีวิต
พระเจ้าปเสนทิโกศลได้ลงโทษประหารพวกอำมาตย์ที่ทูลความเท็จและทรงไปกล่าวขอโทษกับนางมัลลิกาพร้อมลูกสะใภ้ด้วยพระองค์เอง นางไม่ได้โกรธอะไรแต่นางได้ขอพระราชาอนุญาตว่าจะกลับไปยังเมืองมาตุภูมิพร้อมกับลูกสะใภ้ทั้งหมด พระองค์ก็ทรงอนุญาต และรับทีฆการายนะผู้เป็นหลานชายของพันธุละเป็นอำมาตย์ หลังจากที่นางมัลลิกาพร้อมกับสะใภ้ทั้ง 32 คนได้กลับไปยังเมืองมาตุภูมิแล้ว พวกนางไม่ได้ปรากฏตัวอีกเลย จนกระทั่งหลังจากพระพุทธเจ้าทรงดับขันธ์ปรินิพพานที่เมืองกุสินารา แคว้นมัลละ พวกมัลลกษัตริย์แห่งเมืองกุสินาราได้อัญเชิญพระพุทธสรีระไปถวายพระเพลิง ณ มกุฏพันธนเจดีย์ โดยนำขบวนเคลื่อนที่จากทิศเหนือไปยังทิศตะวันออกของเมืองกุสินารา ระหว่างทางขบวนเคลื่อนที่ นางมัลลิกาได้ขอให้ขบวนหยุดแล้วนำมหาลดาปสาธน์ เครื่องประดับของนางมาถวายแก่พระพุทธสรีระจนพระพุทธสรีระเปล่งแสงประกายอย่างน่าอัศจรรย์
ในบั้นปลายชีวิต คัมภีร์ทางพระพุทธศาสนาไม่ได้ระบุว่านางเสียชีวิตเมื่อใด แต่คงดำรงขันธ์อยู่พอสมควรแก่กาลจึงอันตรธานไป
ที่หยุดรถไฟหนองฟัก
หนองฟัก
สถานีหนองฟัก
สถานีรถไฟหนองฟัก
เคาะลีฟะฮ์ บิน ซายิด อัลนะฮ์ยาน
เคาะลีฟะฮ์ บิน ซายิด บิน สุลฏอน อัลนะฮ์ยาน  หรือ เชคเคาะลีฟะฮ์ หรือ เชคนะฮ์ยาน ประธานาธิบดีพระองค์ที่สองแห่งสหรัฐอาหรับเอมิเรตส์และทรงเป็นเจ้าผู้ครองนครอาบูดาบี สืบราชสมบัติต่อจากเชคซายิด บิน สุลฏอน อัลนะฮ์ยาน ผู้เป็นพระราชบิดา
เชคเคาะลีฟะฮ์ประสูติเมื่อวันที่ 25 มกราคม ค.ศ.1948 ที่อัลไอน์ รัฐพักรบ ทรงเคยดำรงตำแหน่งรองนายกรัฐมนตรีสหรัฐอาหรับเอมิเรตส์ตั้งแต่ได้รับเอกราชจากสหราชอาณาจักร และก่อตั้งประเทศเมื่อ พ.ศ. 2514 และดำรงตำแหน่งรองผู้บัญชาการทหารสูงสุด ตั้งแต่ พ.ศ. 2519 ก่อนจะมารับตำแหน่งประธานาธิบดีสืบต่อจากพระราชบิดาที่สิ้นพระชนม์เมื่อ พ.ศ. 2547
เชคเคาะลีฟะฮ์ได้รับการจัดอันดับจากนิตยสารฟอร์บส์ เป็นเชื้อพระวงศ์ที่ร่ำรวยที่สุดในโลกเป็นอันดับสาม ถือครองทรัพย์สินมีมูลค่า 19 พันล้านดอลลาร์สหรัฐ
นิตยสารฟอร์บส์
10 นาฬิกา
ขบวนการปะเทดลาว
ดอมีนิก-ฟร็องซ์ โลบ ปีการ์
ดอมีนิก-ฟร็องซ์ โลบ ปีการ์ (; 23 พฤศจิกายน ค.ศ. 1948) หรือ เจ้าหญิงฟาดิลาแห่งอียิปต์ อดีตคู่สมรสของพระเจ้าฟูอัดที่ 2 แห่งอียิปต์ อดีตกษัตริย์ซึ่งครองราชสมบัติขณะที่มีพระชันษาเพียง 5 เดือน และเป็นกษัตริย์องค์สุดท้ายแห่งอียิปต์และซูดาน (ครองราชย์ 26 กรกฎาคม ค.ศ. 1952 — 18 มิถุนายน ค.ศ. 1953)
ปีการ์เกิดเมื่อวันที่ 23 พฤศจิกายน ค.ศ. 1948 ณ ปารีส ประเทศฝรั่งเศส โดยเป็นธิดาของรอแบร์ โลบ (Robert Loeb) และปอล มาเดอแลน ปีการ์ (Paule Madeleine Picard)
เมื่อปีการ์มีอายุได้ 29 ปี เธอได้ทำวิทยานิพนธ์เรื่องอาหรับราตรี ในจิตวิทยาของผู้หญิงของมหาวิทยาลัยเซอร์บอน
ปีการ์ได้เริ่มต้นความสัมพันธ์กับพระเจ้าฟูอัดที่ 2 แห่งอียิปต์ ครั้งแรกที่พระราชวังโมนาโก โดยต่อมาภายหลังทั้งสองได้อภิเษกสมรสกันเมื่อวันที่ 16 เมษายน ค.ศ. 1976 ที่กรุงปารีส แม้ว่าดอมีนิกจะอภิเษกสมรสภายหลังจากที่พระเจ้าฟูอัดที่ 2 พระสวามีลงจากราชบัลลังก์แล้ว แต่เธอยังได้รับการแต่งตั้งเป็นสมเด็จพระราชินีแห่งอียิปต์โดยได้เปลี่ยนมานับถือศาสนาอิสลาม และเปลี่ยนชื่อเป็น ฟาดิลา
ภายหลังพระเจ้าฟูอัดที่ 2 และฟาดิลาได้หย่าจากกันใน ค.ศ. 1996 โดยใน ค.ศ. 1999 ฟาดิลายังดำรงพระอิสริยยศเป็น เจ้าหญิงฟาดิลาแห่งอียิปต์
อพาร์ทเมนต์ของเธอที่ปารีสถูกยึด เนื่องจากเธอค้างชำระหนี้สินเมื่อ ค.ศ. 2002
ครั้นใน ค.ศ. 2008 หลังจากที่ทรงหย่าแล้ว พระเจ้าฟูอัดที่ 2 อดีตพระสวามีไม่อนุญาตให้เธอมีศักดิ์เป็นเจ้าหญิงอียิปต์
พระเจ้าฟูอัดที่ 2 และฟาดิลา มีพระราชโอรส-ธิดา 3 พระองค์ ได้แก่
เบ็น กิลไลส์
เทพ ธันเดอร์
เทพ ธันเดอร์ เป็นชื่ออัลบั้มเพลงของเทพ โพธิ์งามออกจำหน่ายในปี พ.ศ. 2540 เป็นเพลงแบบเพลงแปลง โดยการนำเพลงดังของศิลปินที่มีชื่อเสียงในขณะนั้นทั้งไทยและต่างประเทศมาล้อเลียน ในอัลบั้มนี้ถูกวางจำหน่ายทั้งสองชุดคือ เมียคอยมาคุม ปกอัลบั้มเสื้อสีแดง กับชุด แร๊พแขก หรือในชุดปกเพลง เชื่อไหมล่ะ ปกอัลบั้มเสื้อสีน้ำเงิน
ดูไบเวิลด์
ดูไบเวิลด์  เป็นบริษัทมหาชนเพื่อการลงทุน ก่อตั้งโดยพระราชกฤษฎีกาที่ตราขึ้นเมื่อวันที่ 2 มีนาคม ค.ศ. 2006 โดยชีกห์มูฮัมหมัด บิน ราชิด อัล มักทูม นายกรัฐมนตรีและรองประธานาธิบดีแห่งสหรัฐอาหรับเอมิเรตส์ เจ้าผู้ครองนครดูไบ และปัจจุบันเป็นผู้ถือหุ้นรายใหญ่ บริษัทก่อตั้งขึ้นเมื่อวันที่ 2 กรกฎาคมในปีนั้น โดยเป็นบริษัทโฮลดิงที่ถือหุ้นในธุรกิจอสังหาริมทรัพย์ในหลายประเทศทั่วโลก รวมทั้งในสหรัฐอเมริกา สหราชอาณาจักร แอฟริกาใต้ จีน
ญี่ปุ่น สหภาพยุโรป ปัจจุบันบริหารงานโดยสุลต่าน อะห์เหม็ด บิน สุลาเยม ซึ่งดำรงตำแหน่งประธานกรรมการบริษัท
ดูไบเวิลด์เป็นเจ้าของบริษัทนะคีล ซึ่งเป็นเจ้าของโครงการหมู่เกาะต้นปาล์ม หมุ่เกาะโลก เดอะยูนิเวิร์ส นะคีลทาวเวอร์ ดูไบวอเตอร์ฟรอนต์ เดอะปาล์มทาวเวอร์ นะคีลมอลล์ ปาล์ม 360 เดอะปาล์มทรัมป์อินเตอร์ชันแนลโฮเต็ลแอนด์ทาวเวอร์และเป็นเจ้าของเรือสำราญควีนเอลิซาเบธที่ 2 ที่ปลดประจำการแล้ว และเตรียมนำมาตกแต่งเป็นโรงแรมที่เมืองเคปทาวน์ ประเทศแอฟริกาใต้
เมื่อวันที่ 25 พฤศจิกายน พ.ศ. 2552 รัฐบาลดูไบได้ประกาศพักการชำระหนี้ จำนวนเงิน 59,000 ล้านดอลลาร์สหรัฐของดูไบเวิลด์ เป็นเวลาอย่างน้อย 6 เดือน ทำให้เกิดความกังวลว่าอาจจะเป็นต้นเหตุของวิกฤตเศรษฐกิจรอบใหม่
ไวยตาล
ไวยตาล-พญารากษส เป็นตัวละครหนึ่งในเรื่อง "รามเกียรติ์" มีลักษณะหัวโขน หน้ายักษ์สีครามอ่อน บางตำราว่าสีมอคราม ปากขบตาจระเข้ สวมมงกุฎหระหนก กายสีครามอ่อน บางตำราว่าสีมอคราม มี 1 พักตร์ 2 กร